ผถห. STARK ไฟเขียวลดทุนจดทะเทียนล้างขาดทุนสะสม ตั้งเป้าผู้นำผลิต-ส่งออกสายไฟระดับอาเซียน
ผถห. STARK ไฟเขียวลดทุนจดทะเทียนล้างขาดทุนสะสม ตั้งเป้าผู้นำผลิต-ส่งออกสายไฟระดับอาเซียน
ผถห. STARK ไฟเขียวลดทุนจดทะเทียนล้างขาดทุนสะสม ตั้งเป้าผู้นำผลิต-ส่งออกสายไฟระดับอาเซียน
22 ต.ค. 2562

บริษัท สตาร์ค คอร์เปอเรชั่น จำกัด (มหาชน) หรือ STARK รายงานผลการประชุมวิสามัญผู้ถือหุ้น ครั้งที่ 2/2562 ที่จัดขึ้นในวันจันทร์ ที่ 21 ตุลาคม 2562 ต่อตลาดหลักทรัพย์แห่งประเทศไทย อันมีประเด็นสำคัญคือการขออนุมัติลดทุนจดทะเทียนและมูลค่าที่ตราไว้ของบริษัทเพื่อล้างขาดทุนสะสมของบริษัท
โดยบริษัทลดทุนจดทะเบียนจำนวน 9,960,052,064 บาท จากทุนจดทะเบียนเดิมจำนวน 24,292,809,911 บาท เป็นทุนจดทะเบียนใหม่จำนวน 14,332,757,847 บาท และจากทุนจดทะเบียนชำระแล้วจำนวน 23,812,809,911 บาท เป็น 14,049,557,847 บาท โดยการเปลี่ยนแปลงมูลค่าที่ตราไว้ของหุ้น จากเดิมมูลค่าหุ้นละ 1.00 บาท เป็นมูลค่าหุ้นละ 0.59 บาท เพื่อชดเชยผลขาดทุนสะสมของบริษัทโดยมีจำนวนหุ้นคงเดิมเท่ากับ 23,812,809,911 หุ้น ซึ่งบริษัทจะส่งหนังสือแจ้งการลดทุนให้กับเจ้าหนี้ต่างๆ และคาดว่าจะดำเนินการจดทะเบียนลดทุนกับกระทรวงพาณิชย์ได้แล้วเสร็จภายในปี 2562
“ภายหลังการลดขาดทุนสะสมได้เรียบร้อยแล้ว บริษัทมีความตั้งใจที่จะแจกปันผลคืนให้แก่ผู้ถือหุ้น แต่ต้องดูที่ความพร้อมของบริษัทด้วยว่าจะดำเนินการได้เมื่อไหร่และมากน้อยเพียงใด ขณะที่ปัจจุบันธุรกิจผลิตและจำหน่ายสายไฟฟ้าในบริษัทย่อยคือ บริษัท เฟ้ลปส์ ดอด์จ อินเตอร์เนชั่นแนล (ไทยแลนด์) จำกัด มีการขยายตัวเพิ่มมากขึ้นด้วยปัจจัยการต้องการสายไฟฟ้าที่มีคุณภาพสูง และเราเป็นหนึ่งในไม่กี่ผู้ผลิตที่สามารถผลิตสายไฟแรงสูงได้ หรืออย่างสายไฟใต้ดินก็มีเพียงเราที่สามารถผลิตได้
ซึ่งขณะนี้เราส่งออกไปกว่า 30 ประเทศทั่วโลก ฉะนั้นโอกาสในการเติบโตด้านธุรกิจของ เฟ้ลปส์ ดอด์จ ย่อมมีสูงมากๆ โดยเป้าหมายคือก้าวเป็นผู้นำในอาเซียนด้านการผลิต-ส่งออกสายไฟคุณภาพ ทั้งยังมุ่งหวังจะศึกษาและหากิจการที่มีโอกาสเติบโตต่อเนื่องเข้ามาเสริมในโครงสร้างธุรกิจของ STARK เพื่อความแข็งแกร่งมั่นคง และมุ่งหวังให้ STARK เป็นบริษัทมหาชนที่น่าลงทุนสำหรับกองทุนคุณภาพทั้งไทยและต่างชาติ” นายชนินทร์ กล่าว